**MOLĖTŲ RAJONO SAVIVALDYBĖS JAUNIMO REIKALŲ TARYBOS**

**POSĖDŽIO PROTOKOLAS**

2022-10-11 Nr.V4-71

Molėtai

Posėdis įvyko 2022 m. spalio 11 d. 16.00 val., Molėtų rajono savivaldybėje, adresu Vilniaus g. 44, Molėtai, II aukšto salėje.

Posėdžio pirmininkė – Vaida Saugūnienė.

Posėdžio sekretorius – Vilma Bačiulė.

Dalyvavo: Molėtų rajono savivaldybės jaunimo reikalų tarybos (toliau - MJRT) nariai –Simona Laucevičienė, Gintautas Matkevičius, Virgilijus Mozūra, Giedrė Petrauskaitė, Dovilė Sabalinkė, Vaida Saugūnienė, Aušra Strumilienė, Steponas Šanteriovas.

Nedalyvavo: Daiva Gerojimaitė, Virginija Bareikienė, Greta Medišauskaitė, Gintarė Žukauskaitė.

DARBOTVARKĖ:

1. Dėl Molėtų rajono savivaldybės jaunimo reikalų tarybos narių keitimo. Pranešėja – Vilma Bačiulė
2. Dėl jaunimo savanoriškos tarnybos papildomų lėšų skyrimo. Pranešėja – Vilma Bačiulė
3. Dėl Jaunimo metų renginio Molėtų rajone – „Stelmužiuko sodinimas“. Pranešėja - Aušra Strumilienė
4. Dėl Jaunimo metų uždarymo renginio Marijampolėje. Pranešėja - Vilma Bačiulė
5. Kiti klausimai.

Posėdžio pirmininkė pristato posėdžio darbotvarkę, teiraujasi ar nėra prieštaraujančių posėdžio darbotvarkei. Darbotvarkė patvirtinta vienbalsiai.

**1. SVARSTYTA.** Dėl Molėtų rajono savivaldybės jaunimo reikalų tarybos narių keitimo.

V. Saugūnienė informuoja, kad posėdyje dalyvauja nauja LMS Molėtų rajono mokinių tarybos deleguota atstovė ir Bijutiškio bendruomenės centro deleguota narė. Viena naujai deleguota LMS Molėtų rajono mokinių tarybos atstovė posėdyje dalyvauti negalėjo. Kviečia MJRT narius prisistatyti, susipažinti.

Po prisistatymo kviečia balsuoti už naujų narių priėmimą MJRT nariais.

**NUTARTA:** Pritarti naujų narių delegavimui ir nuspręsta kreiptis į Molėtų rajono savivaldybės tarybą dėl dalinio MJRT narių pakeitimo.

**2.** **SVARSTYTA.** Dėl jaunimo savanoriškos tarnybos papildomų lėšų skyrimo

V. Bačiulė pristato, kad jaunimo savanoriška tarnyba, yra 6 mėnesių nepertraukiama veikla, kuri atliekama rajono akredituotoje priimančioje organizacijoje. Molėtų rajone savanorišką veiklą vykdanti organizacija yra VšĮ „Ne imti, bet duoti“, atrinkta Jaunimo reikalų agentūros, bei atrinkta Molėtų rajono savivaldybės administracijos organizuoto konkurso metu. 2022 m. vadovaujantis 2021 m. patirtimi iš savivaldybės biudžeto, skirta 1000 Eur trijų savanorių savanoriškai tarnybai subsidijuoti, dar trys jaunuoliai subsidijuojami Jaunimo reikalų agentūros lėšomis. Vieno savanorio suma 6 mėn. laikotarpiui yra 348 Eur. Atsižvelgiant į VšĮ „Ne imti, bet duoti“ pateiktą ketvirtinę informaciją, I-ą ketvirtį jaunimo savanorišką tarnybą atliko 4 savanoriai ( 1 Molėtų turizmo ir verslo informacijos centre, 1 Molėtų savarankiško gyvenimo namuose, 1 Molėtų r. kūno kultūros ir sporto centre, 1 Molėtų rajono savivaldybės viešoje bibliotekoje). II ketvirtyje savanoriavo 3 jaunuoliai (Molėtų savarankiško gyvenimo namuose, Molėtų turizmo ir verslo informacijos centre, Molėtų kūno kultūros ir sporto centre), 1 savanoris nutraukė tarnybą. III ketvirtyje vienas savanoris baigė jaunimo savanorišką tarnybą, 2 savanoriauja jaunimo reikalų agentūros ir Molėtų rajono savivaldybės lėšomis, tačiau 7 naujai sutartis sudariusiems savanoriams (4 savanoriauja rugsėjį, o 5 nauji pradeda spalį) 3 mėnesiams reikalinga papildoma lėšų suma - 1218 EUR. V. Bačiulė teiraujasi, ar MJRT nariai pritartų dėl kreipimosi į rajono administraciją dėl papildomų lėšų skyrimo naujai sutartis dėl ilgalaikės savanorystės pasirašiusiems savanoriams.

Pritarta vienbalsiai.

V. Saugūnienė teiraujasi kokios yra populiariausios savanorius priimančios organizacijos.

V. Bačiulė informuoja, kad populiariausios yra šios: Molėtų savarankiško gyvenimo namai Molėtų kultūros centras, VšĮ Molėtų turizmo ir verslo informacijos centras, Molėtų r. kūno kultūros ir sporto centras, Molėtų rajono savivaldybės viešoji biblioteka.

**NUTARTA:** Kreiptis į Molėtų rajono savivaldybės administraciją dėl papildomų 1218 Eur skyrimo 2022 m. Molėtų rajono savivaldybės biudžete Jaunimo politikos įgyvendinimo programoje.

**3. SVARSTYTA:** Dėl Jaunimo metų renginio Molėtų rajone – „Stelmužiuko sodinimas“.

V. Bačiulė informuoja, kad šalies mastu rengiama iniciatyva, inicijuota Nacionalinės jaunimo reikalų koordinatorių asociacijos ir Lietuvos savivaldybių asociacijos, įrengti jaunimo parką, kiekvienoje savivaldybėje pasodinti iš Stelmužės ąžuolo gilės išaugintą medelį. Parkas būtų skirtas jaunimo metams. Ąžuolas pažymėtas lentele su QR kodu, kuri informuotų apie jaunimo metus ir neštų jaunimui, svečiams aktualią informaciją. Su rajono architektu jau yra parinkta ąžuolo sodinimo vieta – Molėtų mieste Architektų ir Pušyno skverelyje. Molėtų Atviras jaunimo centras teikė paraišką Jaunimo iniciatyvų konkursui, ir gavo finansavimą Stelmužės ąžuolo identifikavimo, sodinimo renginiui ir video filmuko kūrimui.

A. Strumilienė informuoja, kad ąžuolą ketinama sodinti 2022 m. spalio 21 d. 15 valandą, šiuo metu, kartu su Molėtų Atvirą jaunimo centrą lankančiais jaunuoliais yra kuriamas video filmukas apie jaunimui patrauklias Molėtų miesto vietas. Informacija apie šią iniciatyvą bus paviešinta socialinėje medijoje, spaudoje. Kviečia visus dalyvauti ąžuoliuko sodinimo renginyje.

**NUTARTA:** Pritarti Stelmužės ąžuolo sodinimo vietai ir laikui bei prisidėti prie informacijos viešinimo.

**4. SVARSTYTA:** Dėl Jaunimo metų uždarymo renginio Marijampolėje.

V. Bačiulė informuoja, kad yra sutaupytas lėšų likutis nuo jaunimo iniciatyvų projektų, viso 327 Eur. Teiraujasi ar MJRT nariai pritartų, jei tos lėšos būtų nukreiptos 19-20 vietų transporto nuomai, jaunuolių, jaunimo darbuotojų nuvežimui į jaunimo metų uždarymo renginį, kuris vyks 2022 m. lapkričio 18 d. Marijampolėje. Dėl preliminarios kainos nustatymo buvo kreiptasi į UAB „Svirka“, paslauga kainuotų apie 340 Eur su PVM.

MJRT nariai vienbalsiai pritaria dėl lėšų perskirstymo.

S. Šanteriovas įsipareigoja kreiptis į Molėtų r. autobusų parko direktorių ir tikisi, kad transporto nuomos kaina bus pigesnė.

**NUTARTA:** Pritarti lėšų perskirstymui pagal lentelę žemiau:

|  |  |  |
| --- | --- | --- |
| 2022–2024 M. MOLĖTŲ RAJONO SAVIVALDYBĖS DALYVAVIMO DEMOKRATIJOS, BENDRUOMENIŠKUMO SKATINIMO, GYVENTOJŲ SVEIKATINIMO IR JŲ SAUGUMO UŽTIKRINIMO PROGRAMOS (NR. 04) 1.1. TIKLSO PRIEMONĖS **"Jaunimo įgalinimo ir galimybių plėtra Molėtų rajono savivaldybėje"** LĖŠŲ PAGRINDIMAS | | |
| ***Pavadinimas*** | ***2022 m. planuojamos panaudoti lėšos*** | ***2022 m. planuojamos panaudoti lėšos*** |
| Mobiliojo darbo su jaunimu organizavimas | 0 | 0 |
| Jaunimo vasaros užimtumo dalinis finansavimas pagal Molėtų rajono savivaldybės tarybos tvirtinamą programą | 4800 | 4800 |
| Skatinimas jaunimą savanoriauti | 1000 | 1000 |
| Jaunimo iniciatyvų finansavimas | 3000 | 2263 |
| Jaunimo politikos įgyvendinimo kokybės vertinimo tyrimas | 0 | 0 |
| Dalyvaujamojo biudžeto pilotinis projektas | 500 | 500 |
| Mokymai mokinių savivaldoms | 1500 | 1500 |
| Jaunimo festo organizavimas skirtas 2022 m. -jaunimo metams paminėti | 0 | 0 |
| Transporto nuoma vykimui į jaunimo metų uždartymo renginį Marijampolėje | 0 | 337 |
| **Viso:** | **10400** | **10400** |

**5. SVARSTYTA:** Kiti klausimai.

V. Bačiulė informuoja, kad šių metų pavasarį buvo kreiptąsi į Jaunimo reikalų agentūrą dėl MJRT narių nemokamų konsultacijų suteikimo. Dažniausiai jaunimo reikalų tarybos posėdžiai yra inicijuojami Jaunimo reikalų koordinatoriaus, klausimai iš jaunimo inicijuojami labai retai. Siekiant suaktyvinti MJRT darbą, pirmoji konsultacija su išorės ekspertu planuojama 2022 m. lapkričio 11 d. Teiraujasi ar data yra tinkama, ir koks geriausias laikas.

G. Petrauskaitė mano, kad 13 h būtų tinkama, nebūtų problemų atsiprašyti nuo kelių pamokų.

Molėtų Atviro jaunimo centro darbuotojoms, kitiems MJRT nariams šis laikas taip pat būtų tinkamas.

V. Saugūnienė kviečia ne tik MJRT narius dalyvauti konsultacijoje, bet pakviesti daugiau atvirą jaunimo centrą lankantį aktyvesnį jaunimą, LMS Molėtų rajono moksleivių tarybos narius.

V. Bačiulė informuoja, kad lapkričio mėnesį planuojama pradėti 2023-2025 m. Molėtų rajono savivaldybės veiklos plano rengimą, ir jau reikėtų pradėti galvoti apie priemonės „Jaunimo įgalinimo ir galimybių plėtra Molėtų rajono savivaldybėje” veiklas ir lėšų poreikį. Pristato veiklas ir lėšas, planuotas 2021, 2022 m., siūlo nusiųsti visiems MJRT nariams lenteles, ir surengti minčių lietų, kokias veiklas ir kiek lėšų galėtumėme nusimatyti kitiems metams, o kitame posėdyje padiskutuoti įr priimti sprendimą. Siūlo pagalvoti apie transporto nuomą, nes didesnei grupei jaunuolių, norinčių vykti į nacionaliniu mastu organizuojamus renginius, lėšų neturime. Taip pat problema dėl nario mokesčio, dažnai nario mokestį sumoka jaunuolių tėvai. Siūlo padiskutuoti su Molėtų rajono savivaldybės Finansinės apskaitos skyriaus specialistais, ar nario mokestį galima būtų padengti biudžeto lėšomis.

D. Sabalinkė mano, kad nario mokesčio nereikėtų įtraukti ir Jaunimo iniciatyvų tvarkos aprašą, nes jaunimo iniciatyvų tikslas yra visai kitas.

V. Bačiulė pristato MJRT veiklos planą, informuoja, kad turime numatytų įsipareigojimų, kurie dar nėra įgyvendinti (išvyka į kita MJRT, siūlymas pandemijos mažinimui, 3 siūlymai tarybai arba administracijai susijęs su jaunimo politika, parengtas problemų sprendimo planas).

G. Matkevičius teigia, kad siūlymai yra 2: vienas dėl dalyvaujamojo biudžeto, kitas dėl papildomų lėšų skyrimo jaunimo savanoriškai tarnybai, taip pat kreiptasi į rajono tarybą dėl MJRT deleguotų naujų narių keitimo.

V. Bačiulė teigia, kad jaunimo problemų sprendimo įgyvendinimo planų rengimui, kitos savivaldybės organizuoja paslaugų pirkimą. Siūlo šią priemonę nusimatyti kitų metų biudžete.

V. Saugūnienė teigia, kad pasibaigus pandemijai siūlymų dėl pandemijos mažinimo priemonių nebėra.

V. Bačiulė teigia, kad spalio 27-28 d. kartu su Molėtų Atviro jaunimo centro darbuotojais vyks į jaunimo reikalų koordinatorių ir jaunimo darbuotojų tinklo susitikimą, pasitars su kolegomis dėl jungtinio SJRT posėdžio.

Posėdžio pirmininkė Vaida Saugūnienė

Posėdžio sekretorė Vilma Bačiulė